Vianako eliz ataria

Vianako Andre Mariaren elizako eliz ataria Nafarroako herri honetako parrokia elizako eliz atari pizkundetarra da. 

 Egiletza eta historia 

1549. urtean hasi zuen lana Juan Goiatz gipuzkoarrak, eta ez zen amaitu 1570. urtea arte. 1552 eta 1566 urteen artean Juan Otxoa de Arranotegi bizkaitarrak lan egin zuen bertan, beste zenbait harginekin (Pedro anaia, Juan II.a semea, Sebastian eta Juan Orbara) eta eskultorerekin (Arnao Bruselakoa, Andres Araotz, Nicolás de Venero eta Gaspar de Vitoria). Azken fasea Juan II.a Otxoa de Arranotegik osatu zuen Juan Orbararekin batera. Egin zuten lanaren eragina beste eliz atari batzuetan ere nabari da, garai berekoetan, eta bereziki beranduagoko eliz atari barrokoetan, hala nola San Gregorio Ostiakoarenean hegoaldeko eliz ataria (Sorlada), Santa Maria la Redondakoa (Logroño) eta Donostiako Santa Mariako eliz atarian.

 Deskribapena 
Beste eliz atari pizkundetarretan bezala, garaipen arku baten irudikapena da nolabait, eta exedra baten forma hartzen du. Ikonografian alderdi sagaratu eta profanoak nahasten dira, hala nola Kristoren jaiotza eta heriotzaren horoskopoko sinastria astrologikoaren erliebetan, lehen Otxoa de Arranotegik zizelkatuak. Elementu profano bat da halaber Herkulesen lanen erliebe sorta. Baina irudi nagusia Kristo gurutziltzatua da, Kalbarioan, eta harekin batera Jesusen ehorzketa. Gorago, sabaia egiten duen kupula laurdenean Andre Mariaren jasokundea.
erdian|thumb|510x510px|Atariaren gainaldea: Kristoren gurutziltzaketa, eta gorago Jasokundea. Lehen gorputzaren erlaitzean, ez da ondo ikusten, baina Kristoren horoskopoaren deskribapen ikonografikoa dago.

 Erreferentziak 

 Kanpo estekak 

Kategoria:Euskal Herriko eliz atariak
Kategoria:Pizkundeko eliz atariak
Kategoria:Nafarroako monumentuak
Kategoria:Euskal Herriko pizkundetar arkitektura
Kategoria:1570eko lanak